# Audi Quattro

### Fra Wikipedia, den frie encyklopedi

Audi Quattro

  Denne artiklen refererer til bilen ved navn Audi Quattro. Audis firehjulstrekksystem Quattro er beskrevet på sin egen side.

Audi Quattro er en berømt, og historisk relevant, Audi gate- og rallybil. Den var spesiell fordi det var den første firehjulsdrevne GT-bilen siden Jensens FF i 1966. Offisielt er modellens navn "Quattro", alltid med stor "Q" (selv om grafikken langs siden av bilen henviser til firehjulssystemet selv, og benytter seg av en liten "q"). Ordet "quattro" med liten "q" brukes for å referere til enten firehjulssystemet selv, eller en hvilken som helst firehjulsdrevne utgave av en Audi-modell. For å unngå forvirring blir Audi Quattro ofte kalt Ur-Quattro ("Den originale" Quattroen. På samme måte henviser man ofte til de første generasjoners Audi S4 og S6 som "UrS4" og "UrS6").

## [rediger] Historikk

Audi lanserte den originale Quattro i 1980, og den var dermed den første bilen som benyttet seg av Audis quattro firehjulstrekksystem (derav navnet). Motoren var en 2.1 l rekkemotor med fem sylindre, enkel overliggende kamaksel og 10 ventiler. Første utgave av motoren leverte 200 hk (149 kW), mens den senere ble oppgradert og leverte da 210 hk (156 kW), før den ved siste oppgradering fikk doble overliggende kamaksler og leverte 220 hk (164 kW). Den er ansett som en av de viktigste rallybilene noen sinne, og var en av de første som benyttet seg av en regelendring som gjorde det mulig med firehjulstrekk i bilsport. Mange kritikere tvilte på mulighetene til firehjulsdrevne rallybiler, fordi de mente konstruksjonen ble for tung og komplisert, men Quattro var en umiddelbar suksess og vant allerede fra sitt første løp. Bilen vant løp etter løp i to år etter introduksjonen.

Den totale produksjonen av gatemodeller er 11.452 biler i perioden 1980-1991. Karosseriet fikk få forandringer underveis, og den eneste endringen verdt å merke seg var i 1985, hvor bilen fikk ny grill, nye frontlykter, endret listverk og andre emblemer bak. Alle Quattro-modeller ble håndbygget i Tyskland.

## [rediger] Audi Sport Quattro

Audi Sport Quattro var en Quattro-modell utviklet for Gruppe B rally, og ble solgt som produksjonsmodell i et begrenset antall for å tilfredsstille homologerings-reglene. Denne modellen hadde et annet karosseri og en adskillig kortere akselavstand.

## [rediger] Ekstern lenke

- Quattro Owners' Club

Commons har mer multimedieinnhold relatert til Audi Quattro
Hentet fra «http://no.wikipedia.org../../../a/u/d/Audi_Quattro_e4d8.html»

Kategorier: Bilmodeller | Audi

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- Nederlands
- Svenska
- Português